Aalborg DH har valgt at ophæve samarbejdet med træner Robert Gertsen. Holdet kæmper i tiden for overlevelse i den bedste danske række, men de afgørende nedrykningskampe bliver uden Gertsen ved roret. - Baggrunden for det afbrudte samarbejde skal findes i holdets sportslige resultater, hvor ledelsen ikke længere ser Robert Gertsen som den rigtige person til at lede Aalborg DH i den nuværende kamp om overlevelse i kvindernes Håndboldliga, skriver klubben i en pressemeddelelse. Det bliver i stedet den tidligere Aalborg-spiller og nuværende assistenttræner Tanja Logvin, der overtager styringen af holdet, som de næste 14 dage skal spille mod Skive FH, Silkeborg Voel KFUM og HC Odense om de eftertragtede pladser i landets bedste række. - Jeg er selvfølgelig rigtig ærgerlig over ikke at få lov til at køre det her til ende, men jeg ønsker klubben alt det bedste fremover, siger Robert Gertsen.

Opsummering:
Samarbejdet med Robert Gertsen afbrydes med øjeblikkelig virkning.